b'\n_START_ARTICLE_\nBaudotov kod\n_START_PARAGRAPH_\nBaudotov kod je nabor znakov, ki je bil predhodnica EBCDIC in ASCII, in se je najprej uporabljal izklju\xc4\x8dno na teleprinterjih._NEWLINE_Kod je razvil leta 1874 francoski in\xc5\xbeenir in izumitelj Jean-Maurice-\xc3\x89mile Baudot. Poimenoval jo je Mednarodna telegrafska abeceda \xc5\xa1t. 1, in danes se ne uporablja ve\xc4\x8d. Kod so po\xc5\xa1iljali s pomo\xc4\x8djo tipkovnice s petimi tipkami, kjer je vsaka tipka predstavljala en bit signala s petimi stanji. Mehansko brisalo je lahko pregledalo stanje tipkovnice in sprostilo tipke, tako da je operater lahko vnesel naslednji znak._NEWLINE_Okoli leta 1901 je Baudotov kod prilagodil Donald Murray (1865-1945) s prerazporeditvijo znakov. Dodal je nove znake in premi\xc4\x8dne kode. Za ta namen je izdelal tipkovnico, podobno tisti pri pisalnem stroju.'